Γιώργος Τσιάκος

Ο Γιώργος Τσιάκος (Χολαργός Αττικής, 19 Ιουλίου 1982), είναι Έλληνας καλαθοσφαιριστής. Διαθέτει ύψος 2,05 μέτρα και αγωνίζεται στις θέσεις του πάουερ φόργουορντ και του σέντερ για την ομάδα του Πανελευσινιακού.

 Σταδιοδρομία 
Ο Τσιάκος ξεκίνησε την ενασχόλησή του με το μπάσκετ στα νεανικά τμήματα του Πρωτέα Βούλας.«"Ροδίτης" ο Τσιάκος», άρθρο στον ιστότοπο του NovaΣΠΟΡ FM, 3 Σεπτεμβρίου 2005. Το καλοκαίρι του 2001 δοκιμάστηκε από την ομάδα της ΑΕΚ Αθηνών, ωστόσο τελικά υπέγραψε συμβόλαιο με τον Γ.Σ. Αμαρουσίου.«Τσιάκος: «Η μητέρα μου, που έχασα, με έκανε οπαδό της ΑΕΚ»» , συνέντευξη στον ιστότοπο AekVoice, αναδημοσίευση από την εφημερίδα «Ώρα των Σπορ», 18 Ιουλίου 2013. Με την αθηναϊκή ομάδα συμμετείχε στο FIBA Europe Champions Cup της περιόδου 2002-03 και στη FIBA Europe League της περιόδου 2003-04.Tsiakos, Georgios, στατιστικά στον επίσημο ιστότοπο της FIBA Europe.  Την αγωνιστική περίοδο 2004-05 παραχωρήθηκε ως δανεικός στη Νήαρ Ηστ Καισαριανής. Αγωνιζόμενος στην Α2 Εθνική αναδείχθηκε δεύτερος σκόρερ της ομάδας του και 11ος σκόρερ της κατηγορίας. Επίσης, ο ιστοχώρος EuroBasket.com τον συμπεριέλαβε στην καλύτερη πεντάδα της κατηγορίας, αναγνωρίζοντάς τον ως «Φόργουορντ της Χρονιάς».«Οι καλύτεροι της χρονιάς», άρθρο στον ιστότοπο της εφημερίδας «Πατρίς», 27 Ιουνίου 2005. Το φθινόπωρο του 2005 επέστρεψε στην Α1 Εθνική, έχοντας λάβει μεταγραφή στον Κολοσσό Ρόδου.

Τον Αύγουστο του 2006 έλαβε μεταγραφή στην Α.Ε. Λάρισας ως ελεύθερος παίκτης, εφόσον δεν έγινε χρήση της οψιόν ανανέωσης που προέβλεπε το συμβόλαιο που ακόμη είχε με το Μαρούσι.«Τσιάκος στο contra.gr: "Η ΑΕΛ με καλύπτει"», άρθρο στον ιστότοπο Contra.gr, 9 Αυγούστου 2006. Τον Απρίλιο του 2007 ο παίκτης εντάχθηκε στο δυναμικό της 
Ίνκα, ομάδας με έδρα τις Βαλεαρίδες Νήσους, που αγωνιζόταν στη δεύτερη τη τάξει εθνική κατηγορία του ισπανικού μπάσκετ.«Α1: «Ισπανός» ο Τσιάκος», άρθρο στον ιστότοπο του NovaΣΠΟΡ FM, 29 Απριλίου 2007. Τον Αύγουστο της ίδιας χρονιάς εντάχθηκε στο δυναμικό του ΠΑΟΚ, όπου και παρέμεινε για μία χρονιά,«Τσιάκος, ο 6ος!», άρθρο στον ιστότοπο της εφημερίδας «Εθνοσπόρ», 12 Αυγούστου 2007. συμμετέχοντας εκτός από το ελληνικό πρωτάθλημα και στο EuroCup (σημερινό EuroChallenge).

Ακολούθησε μια νέα σύντομη θητεία στο εξωτερικό για τον παίκτη, αυτή τη φορά στη Βέντσπιλς, πόλη στις δυτικές ακτές της Λετονίας, με την ομώνυμη ομάδα.«Τσιάκος: "Πολύ καλό ρόστερ"», άρθρο στον ιστότοπο Sport24.gr, 13 Φεβρουαρίου 2009. Με την τελευταία συμμετείχε και στο EuroChallenge. Στα μέσα της περιόδου 2008-09 ο αθλητής επέστρεψε για προσωπικούς λόγους στην Ελλάδα, υπογράφοντας συμβόλαιο με την Ε.Κ. Καβάλας, η οποία αγωνιζόταν για πρώτη φορά στην Α1 Εθνική.«Στην Καβάλα ο Τσιάκος», άρθρο στον ιστότοπο Gazzetta.gr, 12 Φεβρουαρίου 2009. Τον Αύγουστο του 2009 έλαβε μεταγραφή στο Γ.Σ. Περιστερίου.«Τσιάκος και Χάμοντς στο Περιστέρι», άρθρο στον ιστότοπο Sport.gr, 6 Αυγούστου 2009. Το επόμενο καλοκαίρι δέχτηκε θελκτική πρόταση από την Ιγκέα Μπαρτσελόνα, ομάδα που μόλις είχε ανέλθει στη δεύτερη τη τάξει εθνική κατηγορία της Ιταλίας.«Πάει Ιταλία ο Τσιάκος», άρθρο στον ιστότοπο του NovaΣΠΟΡ FM, 4 Αυγούστου 2010.«Μετακομίζει Ιταλία ο Τσιάκος», άρθρο στον ιστότοπο Sport24.gr, 4 Αυγούστου 2010. Ωστόσο η συνεργασία δεν ευδοκίμησε και ο παίκτης επέστρεψε για μία ακόμη περίοδο στο Περιστέρι του Αργύρη Πεδουλάκη.«Στο Περιστέρι θα συνεχίσει την καριέρα του ο Γιώργος Τσιάκος», άρθρο στον ιστότοπο Inews.gr, 1 Οκτωβρίου 2010.«Στο Περιστέρι επέστρεψε ο Τσιάκος» , άρθρο στον ιστότοπο Contra.gr, 1 Οκτωβρίου 2010. Το Μάρτιο του 2011 ο Τσιάκος υπέστη σοβαρό τραυματισμό στο αριστερό γόνατο, με αποτέλεσμα να απέχει από την αγωνιστική δράση για αρκετούς μήνες.«Σοκ με τον Τσιάκο στο Περιστέρι, έξι μήνες νοκ άουτ», άρθρο στον ιστότοπο της εφημερίδας «Ελευθεροτυπία», 10 Μαρτίου 2011.

Σε μια δύσκολη περίσταση στην καριέρα του, ο Τσιάκος είχε την ευκαιρία να επιστρέψει στην Α1 Εθνική, φορώντας τα χρώματα του Ηλυσιακού το Δεκέμβριο του 2011.«Στον Ηλυσιακό ο Τσιάκος», άρθρο στον ιστότοπο NovaSports.gr, 26 Δεκεμβρίου 2011. Την επόμενη αγωνιστική περίοδο, 2011-12, ο αθλητής αποκτήθηκε από τον πρωτοεμφανιζόμενο στην κατηγορία Πανελευσινιακό,«Πανελευσινιακός: Ανακοινώθηκε μόνος του ο Τσιάκος» , άρθρο στον ιστότοπο SentraGoal.gr, 15 Ιουλίου 2012. με τη συνεργασία των δύο πλευρών να μην επεκτείνεται το επόμενο καλοκαίρι.«Παρελθόν ο Τσιάκος», άρθρο στον ιστότοπο OnSports.gr, 17 Ιουλίου 2013. Έτσι, τον Ιούλιο του 2013 ανακοινώθηκε η ένταξή του στο δυναμικό της ΑΕΚ, προκειμένου να την ενισχύσει στην προσπάθειά της να επιστρέψει στην Α1 Εθνική μετά από τρία χρόνια απουσίας.«Στην ΑΕΚ ο Τσιάκος», άρθρο στον ιστότοπο InfoBasket.gr, 17 Ιουλίου 2013. Στην Ένωση έμεινε μέχρι το 2015 παίζοντας τη σεζόν 2014-15, ξανά στην Α1 Εθνική.

Το 2015, συμφώνησε με τον Πανιώνιο που τότε αγωνιζόταν στην Β' Εθνική. Ο Τσιάκος, κατέκτησε με τους «κυανέρυθρους» την άνοδο στην Α2 Ανδρών έχοντας κατά μέσο όρο 12 πόντους ανά παιχνίδι.

Στις 26 Ιουλίου 2016, ανακοινώθηκε από τον Χολαργό. Αγωνίστηκε στην Α2 Ανδρών, όπου σε 15 αγώνες είχε 2,8 πόντους και 1,9 ριμπάουντ.

Στις 3 Ιουλίου 2017, έγινε επίσημα παίκτης της Δάφνης Δαφνίου.

Το καλοκαίρι του 2018, συμφώνησε με τον Κόροιβο Αμαλιάδας και αγωνίστηκε στην Α2 Εθνική. Με τον Κόροιβο είχε κατά μέσο όρο 7,8 πόντους και 5,1 ριμπάουντ σε 18,5 λεπτά συμμετοχής.

Στις 26 Αυγούστου 2019, ανακοινώθηκε από τον Μανδραϊκό της Β' Εθνικής. Τη σεζόν 2019-20, μέτρησε 10,2 πόντους κατά μέσο όρο σε 20 συνολικά εμφανίσεις. 

Το 2020, επέστρεψε μετά από 8 χρόνια στον Πανελευσινιακό που αγωνίζεται στο πρωτάθλημα της Β' Εθνικής κατηγορίας.

 Εθνική ομάδα 
Με τα χρώματα της Εθνικής Ελλάδος αγωνίστηκε στο Ευρωπαϊκό Πρωτάθλημα Νέων Ανδρών του 2002 στη Λιθουανία (χρυσό μετάλλιο), καθώς και στους Μεσογειακούς Αγώνες που διοργανώθηκαν στην Αλμερία το 2005 (ασημένιο μετάλλιο).Γιώργος Τσιάκος , στατιστικά στον επίσημο ιστότοπο της Ε.Ο.Κ.

 Τίτλοι 

 Συλλογικοί 

 Α.Ε.Κ. 

 Πρωτάθλημα Α2 Κατηγορίας: (2014)

 Ατομικοί 

 Ελληνικό All-Star Game Νέων: (2003)

 Προσωπική ζωή 
Ο Γιώργος Τσιάκος είναι παντρεμένος με την Ελευθερία Λακαρδή και έχει τέσσερα παιδιά, τη Μαρία-Ιωάννα, τη Δήμητρα, τον Γιώργο και τον Αλέξανδρο.

 Παραπομπές 

 Εξωτερικοί σύνδεσμοι 

 Tsiakos, Georgios, στατιστικά στον επίσημο ιστότοπο της FIBA Europe. 
 Georgios Tsiakos, προφίλ στον ιστότοπο του αρχείου της FIBA.  
 Giorgos Tsiakos, στατιστικά στην ιστοσελίδα ProBallers.com. 
 Georgos Tsiakos, στατιστικά στην ιστοσελίδα DraftExpress.com. 

Κατηγορία:Έλληνες καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Πρωτέα Βούλας
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Λάρισας
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Πανελευσινιακού
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Μινόρκα
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Γ.Σ. Μανδραϊκού
Κατηγορία:Καλαθοσφαιριστές Δάφνης Δαφνίου
Κατηγορία:Καλαθοσφαιριστές Α.Ε. Χολαργού
Κατηγορία:Καλαθοσφαιριστές Απόλλωνα Σμύρνης
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές Β΄ Εθνικής Ελλάδας
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές λετονικών συλλόγων